Allen suola

Allen marna tir marninda ta suolinda dem tevoyi suxafi bopi. Tir xeka tiusa va suola ik zarlinda ik kotara olkotca disa va tevkrilafa suxafa koinga. Inaf ar yolt dere tid : ralkafa tevbopifa marna ok BTR marna ok HC marna.

 Pimtara 
Allen xanton tir tcala psoleyena bak 1943 gan Allen Manufacturing Company sistu ke Tanarasokeem.

Allen marnacka jadion tir tazukkorafa gu solanaf le eltay isen kota otsa zo rofaver. Konaka ton marnatum loviele belcon tigid. Va mana marna nubeltkirafa dum suolasiki ok ton rodeswan enaav dere rotrasit.

Gunt ke bat breviz tid :
 tevoya uzesa welma wale suolekwa is marna ;
 uzesa welma ke suolekwa gu divufa relingara zo nendad ;
 suola kan marna ko trek zo rorundar ;
 rewano tolapo gan abrotce ke marna isu bidoda zo kimar ;
 pinapafa zarlekwa zo zaled ;
 marna ta ekwiskafa suola zo royazgar ;
 tervara tir milafa gu tela ke akintakorafa ekwa ;
 bakasa arpuma zo kastar : tevkrilafa vantolongara, va glodera ke marna tatcer nume leeke keunisir, voldum tulon vantolongara ke ludzekirafa suola gu azekafi suolasiki.

Suxaf kor ke koinga konaktode rotir rotoda : koplekura va marna tir mefakafa viele trek tir dem drajebaki ok lingki ik ar decenaks. Voxisen koinga drikon zo rotiltazukar tode suola al zo licarsayar.

Jontik iasik va Allen suola ta gokseano guto al vanikatcud.

Iara tir lodopelafa is letcazafa dam tela va suolasiki.

Lekoraf tazuk, tod favera va dalafa pakava, va axafo tolapo ta suolara nover voxe tod favera va bana dilafa, va tolapopo ta licara.

 Nivaf mudor 
 Metref mudor 
 Decitmetre(1-e mudor) Decitmetre(2-e mudor) Arekte(sanafe)0.7 mm-0.028"0.9 mm-0.035"1 mm-0.039"1.25 mm-0.049"1.3 mm-0.051"1.5 mm-0.059"2 mm-0.079"2.5 mm-0.098"3 mm-0.118"3.5 mm-0.138"4 mm-0.157"4.5 mm-0.177"5 mm-0.197"5.5 mm-0.217"6 mm-0.236"7 mm-0.276"8 mm-0.315"9 mm-0.354"10 mm-0.394"

1-e mudor tir tel logiltaf ; 2-e mudor tir loriaf.

 Englaf mudor 
 Arekte(inch) Decitmetre Arekte(sanafe)0.028"0.71 mm-0.028"0.035"	0.89 mm-0.035"0.050"1.27 mm-0.050"1/16"1.59 mm-0.0625"5/64"1.98 mm-0.078125"3/32"2.38 mm-0.09375"7/64"2.78 mm-0.109375"1/8"3.18 mm-0.125"9/64"3.57 mm-0.140625"5/32"3.97 mm-0.15625"3/16"4.76 mm-0.1875"7/32"5.56 mm-0.21875"1/4"6.35 mm-0.25"5/16"7.94 mm-0.3125"3/8"9.53 mm-0.375"

 Vuestexa 

180px|Allen marnatum.

80px|Tima va ekwa ke Allen suola.

180px|Allen marnatum.

180px|Allen marnatum bene maserk.

|}

Allen suola
Allen suola